Συλιβαινιώτικα Αχαΐας

Τα Συλιβαινιώτικα είναι κωμόπολη στον Νομό Αχαΐας της Πελοποννήσου (Περιφέρεια Δυτικής Ελλάδας). Υπάγεται στον Δήμο Αιγιαλείας και ο πληθυσμός της σύμφωνα με την απογραφή του 2011 είναι 1.165 άτομαΕΛ.ΣΤΑΤ. - Μόνιμος πληθυσμός της Ελλάδος. Απογραφή 2011, σελ. 51537..

Γενικά και ιστορικά στοιχεία 
Τα Συλιβαινιώτικα βρίσκονται δίπλα από την Εθνική Οδό Αθηνών-Πατρών, πλησίον της Ακράτας, στη δεξιά όχθη του ποταμού ΚράθιΓεωργίου Αγγ. Κανελλοπούλου, Ιστορία και λαογραφία των χωριών και οικισμών της περιοχής Ανατολικής Αιγιαλείας-Καλαβρύτων. Ήτοι των περιλαμβανομένων στον χώρο των τέως δήμων Αιγείρας, Ακράτας, Κραθίδος, Νωνάκριδος και Φελλόης, Αθήνα 1981, σελ. 380-381.. Σε ανασκαφές που έχουν πραγματοποιηθεί εντός των ορίων της κοινότητας έχουν ανακαλυφθεί ευρήματα της νεολιθικής περιόδουΣυλλογικό, Καταγραφή των αξιόλογων οικισμών του Ν. Αχαΐας που μπορούν να χαρακτηριστούν ως παραδοσιακοί και να προστατευτούν, ΤΕΕ - Τμήμα Δυτικής Ελλάδας, Πάτρα 2010, σελ. 4.. Ο σύγχρονος οικισμός δημιουργήθηκε επί Τουρκοκρατίας, από κτηνοτρόφους της ορεινής Συλίβαινας που προσέρχονταν με τα κοπάδια τους στην περιοχή για τον χειμώνα και οι οποίοι εγκαταστάθηκαν μόνιμα στην περιοχή μετά την εγκατάλειψη της Συλίβαινας κατά το 1914. Μεταπολεμικά, εγκαταστάθηκαν στα Συλιβαινιώτικα και άτομα από την Αγία Βαρβάρα Αιγιαλείας, ενώ ο οικισμός απέκτησε πλήρες δίκτυο ύδρευσης το 1976Κανελλοπούλου, 1981, σελ. 384-385.. Εκκλησιαστικά υπάγεται στη μητρόπολη Καλαβρύτων και Αιγιαλείας και η ενοριακή εκκλησία της (κτίσμα της δεκαετίας του 1910) είναι αφιερωμένη στον Άγιο Νικόλαο.

Διοικητικά, τα Συλιβαινιώτικα αναγνωρίστηκαν το 1919 ως έδρα κοινότητας της επαρχίας Καλαβρύτων, ενώ το 1944 προσαρτήθηκαν στην επαρχία Αιγιαλείας. Από το 1997 μέχρι το 2011 ανήκαν στον καποδιστριακό Δήμο Ακράτας και έκτοτε υπάγονται στον καλλικρατικό Δήμο Αιγιαλείας.

 Απογραφές πληθυσμού 
Απογραφή1889189619071920192819401951196119711981199120012011Πληθυσμός73Κανελλοπούλου, 1981, σελ. 382.49112226249Μιχαήλ Σταματελάτος, Φωτεινή Βάμβα-Σταματελάτου, Επίτομο Γεωγραφικό Λεξικό της Ελλάδος, Ερμής, Αθήνα 2001, σελ. 726.273302350740698808;1165

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

Βιβλιογραφία


Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας